Diari Oficial de la Generalitat Valenciana


Sumari del DOGV 2915, del 24-01-1997 (1997/867243)

ACORD de 27 de novembre de 1996, de la Comissió Territorial d'Urbanisme de València, relatiu a la modificació del Pla General relativa al camí del Mar i variant de la N-340 de Massamagrell.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2915

Data del DOGV
:   24-01-1997

Secció del DOGV
:   ALTRES DISPOSICIONS

Número del document
:   1997/867243


Data del document
:   27-11-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 27 de novembre de 1996, de la Comissió Territorial d'Urbanisme de València, relatiu a la modificació del Pla General relativa al camí del Mar i variant de la N-340 de Massamagrell.  
La Comissió Territorial d'Urbanisme de València, en la sessió del dia 27 de novembre de 1996, va adoptar l'acord següent:  
Vist l'expedient tramés per l'Ajuntament de Massamagrell, referit a la modificació del Pla General relativa al camí del Mar i variant de la N-340, i de conformitat amb els següents:  
Antecedents de fet  
Primer  
El projecte es va sotmetre a informació pública mitjançant acord del Ple de l'Ajuntament en sessió de 30 de maig de 1996 i, després del pertinent període d'informació pública, en el qual no s'hi van presentar al·legacions, va quedar aprovat provisionalment de forma automàtica en data 16 d'agost de 1996 (al mes de l'última publicació de l'anunci d'informació pública), ja que no s'hi van presentar al·legacions i estava prevista expressament aquesta circumstància en l'acord de sotmetiment a informació pública.  
Segon  
El projecte conté memòria justificativa, plànol d'informació i plànol d'ordenació, per la qual cosa es compleix l'article 27 de la Llei 6/1994, de 15 d'abril, de la Generalitat Valenciana, Reguladora de l'Activitat Urbanística (LRAU).  
Tercer  
L'objecte de la modificació és la inclusió en l'execució de la variant N-340 d'un pas de vianants i vehicles inferior a la carretera, que permeta la continuïtat del camí de la Mar i resolga l'evacuació d'aigües en cas d'avingudes. La modificació afecta les condicions del viari urbà de l'entorn immediat al pas i els nivells i les rasants  
Quart  
En la fase de concert, amb data 27 de juliol de 1996, es va sol·licitar informe a la Divisió de Carreteres de la Direcció General d'Obres Públiques de la Conselleria d'Obres Públiques, Urbanisme i Transports, que va ser emés, en sentit favorable, amb data 6 de setembre de 1996.  
La Demarcació de Carreteres de l'Estat del Ministeri de Foment comunica, mitjançant un escrit de data 2 de juliol de 1996, que no emet informe per no afectar directament carreteres pertanyents a la xarxa d'interés general de l'estat.  
Posteriorment, una vegada rebut el document per a l'aprovació definitiva, es van sol·licitar nous informes, amb data 10 d'octubre de 1996, a la Divisió de Carreteres de la Direcció General d'Obres Públiques de la Conselleria d'Obres Públiques, Urbanisme i Transports i al Consell Metropolità de l'Horta. El primer d'aquests es ratificà en l'informe favorable anterior i el segon dels organismes esmentats no ha emés informe fins ara.  
Cinqué  
Massamagrell té pla general d'ordenació urbana aprovat definitivament per la Comissió Territorial d'Urbanisme en data 30 d'octubre de 1991.  
Sisé  
Pel que fa al present expedient, el director general d'Urbanisme i Ordenació Territorial hi va emetre un informe favorable, en la fase de concert amb la Conselleria d'Obres Públiques, Urbanisme i Transports, en data 19 de setembre de 1996.  
Seté  
La Comissió Territorial d'Urbanisme de València, en la sessió del 21 de novembre de 1996, va emetre l'informe relatiu al projecte que ens ocupa, i, així, es compleix el que s'estableix en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
La tramitació és correcta, de conformitat amb el que estableix l'article 55.1, per remissió a l'article 38 de la LRAU.  
Segon  
Respecte de la solució viària adoptada, n'informa favorablement la Divisió de Carreteres de la Direcció General d'Obres Públiques de la Conselleria d'Obres Públiques, Urbanisme i Transports, i s'indica que la modificació respon a obres introduïdes en el projecte per a la millora de la xarxa viària municipal.  
Tercer  
Des del punt de vista urbanístic no s'observen inconvenients per a l'aprovació definitiva de la modificació.  
Quart  
La Comissió Territorial d'Urbanisme és l'òrgan competent per a emetre el dictamen de resolució sobre l'aprovació definitiva dels plans generals, i de les seues modificacions, de municipis menors de 50.000 habitants, de conformitat amb el que disposa l'article 55.1, per remissió a l'article 38.3 de la Llei Reguladora de l'Activitat Urbanística, en relació amb l'article 10.A per remissió de l'article 9.1 ambdós del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista de tot el que s'ha dit, la Comissió Territorial d'Urbanisme de València, en sessió de 27 de novembre de 1996, acorda:  
Aprovar definitivament la modificació del Pla General de Massamagrell relativa al camí del Mar i variant de la N-340.  
L'Ajuntament de Massamagrell haurà de notificar el contingut del present acord a tots els particulars interessats en l'expedient de referència.  
Contra aquesta resolució, que no posa fi a la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de publicació.  
Tot això, sense perjudici que s'hi puga interposar qualsevol altre recurs que s'estime pertinent.  
València 27 de novembre de 1996  
El Secretario de la Comisión Territorial de Urbanismo,  
JOSÉ MANUEL PALAU NAVARRO